Айдос Садыков

Айдос Жандос уола Садыков (казахтыы Айдос Жандосұлы Садықов; 1968 ахсынньы 9, Карабутак, Актөбе улууһа, Казах ССР — 2024 от ыйын 2, Киев, Украина) диэн Казахстан суруналыыһа уонна оппозиционера. БАСЕ интернет-медиа баһылыга. Айдос Садыков Казахстан президеннарын Нурсултан Назарбаевы уонна Касым-Жомарт Токаевы утарарынан биллэрэ. Токаевы Арассыыйа диэки буолар диэн сэмэлиирэ. Айдос Садыков Арассыыйа баттаабыт омуктара көҥүл буолууларын өйүүрэ. 

Айдос Садыков түмэт дьайыксыт быһыытынан «Гастат» диэн куомун хамсааһын тэрийсээччитэ уонна «СНПС-Актобемунайгаз» ниэп компаниятыгар тутулуга суох профсоюз тэрийээччитэ этэ. Оппозиционер быһыытынан Азат уонна Жусан партиялар кыттааччылара этэ. 2014 сылтан ыла дьиэ кэргэнин кытта Украинаҕа олорбута.

 Өлөрүү 
2024 сыл бэс ыйын 18 күнүгэр Киев Виктор Ярмола уулуссатыгар киллер Садыковы чэчэгэйгэ ыппыта. Буулдьа мэйиитин таарыйан дириҥ кома буолбута. От ыйын 2 күнүгэр тыына быстыбыта. Украина полицията чинчийиитинэн өлөрүүгэ уорбаланааччылар Казахстан куомуннаахтара Алтай Жакамбаев уонна Мейрам Каратаев буолаллар.

 Дьиэ кэргэнэ 
Ойоҕо Наталья Садыкова, үс оҕолоохтор.

 Сигэлэр 
 Facebook
 Instagram
 YouTube

Категория:1968 сыллаахха төрөөбүттэр
Категория:ахсынньы 9 күнүгэр төрөөбүттэр
Категория:2024 сыллаахха өлбүттэр
Категория:от ыйын 2 күнүгэр өлбүттэр
Категория:киевка өлбүттэр
Категория:казахстан политиктара